
DIRECŢIA PENTRU AGRICULTURĂ A  JUDEŢULUI  CĂLĂRAŞI

OFICIUL JUDEŢEAN PENTRU STUDII

PEDOLOGICE ŞI AGROCHIMICE CĂLĂRAŞI

Str.Prel.Bucuresti; Nr. 26; Bl. M21, parter

         Tel: 0242/321028; fax: 0242/321028

         CIF 4445362 e-mail:ojspacl@yahoo.com
ANUNŢ  
       În conformitate cu prevederile Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului 1336/2022, modificată şi completată, Oficiul Judetean pentru Studii Pedologice si Agrochimice Călăraşi organizează concurs pentru ocuparea unui post vacant  unic cu contract individual de muncă, în data de 03.08.2026, ora 10 00 proba scrisă:

Denumirea postului:
    INGINER CARTOGRAF 
       Condiţii specifice de participare la concurs: 
      - studii superioare de licenţă absolvite cu diplomă domeniul inginerie, geografie, respectiv studii superioare de lungă durată, absolvite cu diplomă de licenţă sau echivalentă in domeniul inginerie, geografie;
      - diploma specializare cartografie

      - vechime în specialitatea studiilor : Fara
       Dosarele de înscriere la concurs vor fi depuse în termen de 10 zile lucrătoare de la data afişării anunţului, începând cu data de 13.07.2026 până la data de  24.07.2026 orele 16.00, la sediul Oficiul Judetean pentru Studii Pedologice si Agrochimice Călăraşi, strada Str.Prel.Bucuresti; Nr. 26; Bl. M21, parter, care vor conţine în mod obligatoriu documentele prevăzute de art. 35 din Hotărârea Guvernului României nr. 1336/2022:

a) formular de înscriere la concurs, conform modelului prevăzut la anexa nr. 2 din Hotărârea Guvernului 1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

În cazul cazierului judiciar, candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului. 

   
Actele prevăzute la lit. b)-d) vor fi prezentate şi în original în vederea verificării conformităţii copiilor cu acestea,  de către secretarul comisiei de concurs. 
CONDIŢII GENERALE:

   a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România; 

   b) cunoaşte limba română, scris şi vorbit; 

   c) are vârsta minimă reglementată de prevederile legale; 

   d) are capacitate deplină de exerciţiu; 

   e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
   f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs; 

   g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a 
unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea. 
h) permis conducere categoria B

i) cunostinte limba engleza

j) cunostinte operare PC
Concursul constă în urmatoarele etape succesive: selecţia dosarelor de înscriere, proba scrisă şi interviul şi se organizează la sediul Oficiul Judetean pentru Studii Pedologice si Agrochimice Călăraşi, strada Str. Prel. Bucuresti; Nr. 26; Bl. M 21, parter, în data 03.08.2026, ora 10 00 proba scrisă. 

             Calendarul de desfăşurare a concursului:

- data limită şi ora până la care se pot depune dosarele de concurs: 

· candidaţii depun dosarul de concurs în termen de 10 zile lucrătoare de la data afişării anunţului pentru ocuparea postului vacant, respectiv în perioada 13.07.2026-24.07.2026, ora 16.00;
- datele de desfăşurare a probelor de concurs: 

· SELECTIA DOSARELOR:  în maxim 2 zile lucrătoare după expirarea termenului de depunere a dosarelor, respectiv 27.07.2026.- 28.07.2026
· PROBA SCRISĂ:. 03.08.2026, ora 10 00 ;
· INTERVIUL: se susţine în termen de maximum 4 zile lucrătoare de la data susţinerii probei scrise. Data şi ora susţinerii interviului se afişează odată cu rezultatele la proba scrisă.

- termenele în care se afişează rezultatele pentru fiecare probă: 

· Comunicarea rezultatelor la fiecare probă a concursului se face în termen de maximum o zi lucrătoare de la data finalizării probei. 

- termenele în care se pot depune şi în care se afişează rezultatele contestaţiilor: 

· După afişarea rezultatelor obţinute la selecţia dosarelor, proba scrisă şi interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept. 

- termenul în care se afişează rezultatele finale: 

· Rezultatele finale se afişează la sediul Oficiul Judetean pentru Studii Pedologice si Agrochimice Călăraşi, strada Str.Prel. Bucuresti; Nr. 26; Bl. M 21, parter, precum şi pe pagina de internet a OJSPA Calarasi în termen de maximum o zi lucrătoare de la expirarea termenului pentru ultima probă.
· Persoana de contact: Ghiorțan Viorel telefon: 0242321028

· E-mail: ojspacl@yahoo.com

                                                                                                   DIRECTOR,

                                                                                              Ing. Ghiorțan Viorel                                                                                    

